Publication: Magyar Közlöny
Issue: MK-2002-164 (Year: 2002, Number: 164)
Era: 1990-2004
Section: 1993. évi XCVI. törvény (a továbbiakban: Öpt.) 78. §
Paragraph Index: 1980

5. § Az EB.R. a következõ címekkel és 21/A—21/D. §-okkal egészül ki: „A tagsági jogviszony keletkezése és megszûnése esetén követendõ eljárásra vonatkozó speciális szabályok 21/A. § A pénztár az alapszabályában meghatározott tagdíjfelosztási aránytól kizárólag a belépéstõl számított elsõ két hónapban térhet el. Az eltérés eredményeképpen az elsõ két hónapban a mûködési és a likviditási tartalékra jutó rész együttesen nem haladhatja meg a kéthavi egységes tagdíj mértékét, de legfeljebb 4000 forint lehet. A pénztár a tagsági jogviszony létesítéséhez kötõdõen egyéb díjat, költséget, levonást semmilyen jogcímen nem érvényesíthet. 21/B. § (1) A pénztártag másik pénztárba történõ átlépése, vagy a pénztárból történõ kilépése esetén a tag követelésének átutalását legkésõbb a tag — az átadó pénztárnál történõ — átlépésre, kilépésre vonatkozó bejelentésének negyedévét követõ 50 napon belül el kell végezni.

Source: https://magyarkozlony.hu/hivatalos-lapok/aadaf9e404854ce66171de4bd898b4a45de170b8/dokumentumok/04c3325e95d97b9e53b5a0f1b19e26b627eb4e71/letoltes